open-index/open-wikipedia-markdown huggingface dataset:
Os kyrkje i Rakkestad

:*For andre kyrkjer med same namnet, sjå [[Os kyrkje]]*

**Os kyrkje** er ei langkyrkje i Rakkestad kommune i Østfold fylke.

Det har vore kyrkje på staden sidan mellomalderen. Ein veit ikkje sikkert om kyrkja vi no ser, frå 1835, vart oppført heilt frå grunnen av, eller om det dreidde seg om ei stor utviding og vøling. Kyrkja vart vølt og utvida i 1876 etter teikningar av stadsingeniør Gustav Blom Kielland. Ho vart òg vølt i 1964 og fekk då glasmåleri og nytt inventar.

## Litteratur
* 
* Sigrid og Håkon Christie: Os kirke i «Norges kirker»
* 

## Bakgrunnsstoff
* Rakkestad kyrkjelege fellesråd
* Kyrkjesøk – Os kirke, Rakkestad
*
Degernes kyrkje

**Degernes kyrkje** er ei langkyrkje teikna av Christian Heinrich Grosch i Rakkestad kommune i Østfold fylke.

Det har vore kyrkje på staden sidan mellomalderen. Den førre kyrkja vart riven i 1862, før den noverande kyrkja vart oppført.

## Litteratur
* 
* Sigrid og Håkon Christie: Degernes kirke i «Norges kirker»
* 

## Bakgrunnsstoff
* Rakkestad kyrkjelege fellesråd
* Kyrkjesøk – Degernes kirke
*
Edvard Grieg-feltet

**Edvard Grieg-feltet** (som funn kalla **Luno**) er eit oljefelt som ligg i blokk 16/1 på norsk kontinentalsokkel i den midtre delen av  Nordsjøen, omtrent 180 kilometer vest for Stavanger. Feltet vart funne i 2007, og fekk då namnet Luno. Oljefeltet skifta namn 13. april 2012 frå Luno til Edvard Grieg, etter forslag frå operatøren Lundin. Feltet vart oppkalla etter komponisten Edvard Grieg. Produksjonen på Edvard Grieg skal samordnast med nabofeltet Ivar Aasen (tidlegare Draupne), der Det norske oljeselskap er operatør.  

Lisensen for Edvard Grieg-feltet er PL338, og Lundin er operatør med , Wintershall eig , Equinor  (bytt til seg frå Wintershall) og OMV (Norge) AS eig  i feltet.

## Bakgrunnsstoff
* OM Edvard Grieg-feltet på nettstaden til Oljedirektoratet 
* Olje og energidepartementet: «Edvard Grieg-feltet: starten på et nytt kapittel i norsk oljehistorie» (Pressemelding 13. april 2012)
Austad kommune

**Austad** er ein tidlegare kommune i Vest-Agder fylke, oppretta i 1909 og lagt ned i 1962. Området er no del av Lyngdal kommune.

Kommunen femnde området like vestom Lindesneshalvøya og det meste av han låg på halvøya mellom Rosfjorden og Grønsfjorden, og øyene like utom halvøya, der den gamle uthamna Korshamn ligg på Revøya. Han hadde same utstrekking som Austad sokn i Lister og kommune- og soknenamnet kjem frå garden Austad, der kyrkja for området ligg. Bygda der kyrkje ligg heiter òg Austad.

## Kommunesoge
Austad var frå innføringa av formannskapslovene i 1838 saman med Å og Kvås ein del av Lyngdal formannskapsdistrikt. Austad var eigen kommune i 53 år frå 1909. I 1963 vart Austad saman med Kvås og Gitlevågområdet i Spangereid del av den nye storkommunen Lyngdal.

## Referansar

## Bakgrunnsstoff
* 
* 
*
Bykle gamle kyrkje

**Bykle gamle kyrkje** (stundom kalla berre **Bykle kyrkje**) er ei langkyrkje i Bykle kommune i Agder fylke.

Det har vore kyrkje på staden sidan mellomalderen, og ho var forfallen tidleg på 1600-talet. I 1619 fekk ein løyve til å oppføre ny kyrkje. Våpenhuset er truleg frå omkring 1700, og kyrkja vart omfattande vølt i 1803–06 og fekk galleri i vest og nord. Den berømte rosemålinga i kyrkja er frå 1826 og vart utført av Aslak Ånundson Vasshus og Knut Åvoldsson Byklum. Målinga vart restaurert i 1938 og 1997.

Bykle gamle kyrkje vart avløyst av ei ny kyrkje i 2004.

## Litteratur
* 
* 
* 
* 

## Bakgrunnsstoff
* 
*
Bykle kyrkje

**Bykle kyrkje** eller **Bykle nye kyrkje** er ei arbeidskyrkje (med langkyrkjeplan) i Bykle kommune i Agder fylke. Kyrkja vart innvigd 5. september 2004 og avløyste Bykle gamle kyrkje. Ho har om lag 220 sitjeplassar.

## Bakgrunnsstoff
*
Aggregat

**Aggregat**, av latin *aggrego* (samla eller hopa saman), er ei samling av to eller fleire einskilddelar. Omgrepet vert nytta i fleire samanhengar, som: 
* Ei maskin sett saman av to eller fleire enkeltmaskinar, som til dømes eit elaggregat.
* Proteinaggregat innan kjemi.
* Mineralaggregat innan geologi.
* Aggregattilstand innan geologi.
Hovin kyrkje

**Hovin kyrkje** kan vise til:

* Hovin kyrkje i Akershus &ndash; i Ullensaker
* Hovin kyrkje i Østfold &ndash; i Spydeberg
* Hovin kyrkje i Telemark &ndash; i Tinn
Berg kyrkje

**Berg kyrkje** kan vise til:

* Berg kyrkje i Larvik i Vestfold:
** Berg steinkyrkje &ndash; mellomalderkyrkje i Larvik (Larvik prosti i Tunsberg)
** Berg trekyrkje &ndash; 1800-talskyrkje i Larvik (Larvik prosti i Tunsberg)
** Berg arbeidskyrkje &ndash; 1900-talskyrkje i Larvik (Larvik prosti i Tunsberg)
* Berg kyrkje på Senja &ndash; i Skaland i Berg kommune (Senja prosti i Nord-Hålogaland)
* Berg kyrkje i Trondheim &ndash; arbeidskyrkje i Trondheim (Strinda prosti i Nidaros)
* Berg kyrkje i Østfold &ndash; i Halden (Sarpsborg prosti i Borg)
Sørum kyrkje

**Sørum kyrkje** kan vise til:

* Sørum kyrkje på Romerike i Sørum kommune i Akershus (Østre Romerike prosti i Borg bispedøme)
* Sørum kyrkje på Hadeland på Brandbu i Gran kommune i Oppland (Hadeland og Land prosti i Hamar bispedøme)
Fjellgardane kyrkje

**Fjellgardane kyrkje** i Bykle kommune (Agder fylke) vart vigsla som *Hovden kapell* i 1957. Det gamle namnet vert framleis nytta av somme.

Det er kyrkjegard ved kyrkja, som har om lag 110 sitjeplassar. Else Marie Jakobsen laga eit antependium til kyrkja i 1970.

## Litteratur
* 

## Bakgrunnsstoff
* 
*
Furuset kyrkje

**Furuset kyrke** kan vise til:

* Furuset kyrkje på Romerike &ndash; i Ullensaker i Akershus (Øvre Romerike prosti i Borg)
* Furuset kyrkje i Oslo &ndash; på Furuset i Groruddalen (Østre Aker prosti i Oslo)
Råde kyrkje

**Råde kyrkje** er ei langkyrkje frå slutten av 1100-talet i Råde kommune i Østfold. (800-årsjubileum vart feira i 1985.)

Kyrkja brann mot slutten av 1500-talet, og på 1700-talet fekk ho det tilbygget på nordsida av koret som opphavleg var gravkapell for familien Lützow, men som no er sakristi. Kyrkja fekk si noverande framtoning etter ei restaurering ved Arnstein Arneberg i 1957–60 og vart òg gjenomgripande restaurert i 2010–12.

## Fotnotar

## Bakgrunnsstoff
* Råde kyrkjelege fellesråd
* 
* Sigrid og Håkon Christie: Råde kirke i «Norges kirker»
* 
*
Tomb kyrkje

**Tomb kyrkje** er ei langkyrkje frå 1869 i Råde kommune i Østfold.

Dette er den tredje kyrkja på staden. Den førre brann allereie i 1768. Kyrkja var knytt til Tomb herregård, som vart kjøpt av kommunen i 1936.

I 1984 vart det oppført eit frittståande gravkapell ved sida av kyrkja i kopi etter Lützows gravkapell ved Råde kyrkje. Den restaurerte sarkofagen til Barthold Heinrich von Lützow er overført til gravkapellet.

## Litteratur
* Råde kyrkjelege fellesråd
* 
* Sigrid og Håkon Christie: Tomb kirke i «Norges kirker»

## Bakgrunnsstoff
* 
*
Contigo hasta el final

**«Contigo hasta el final»** (engelsk for *Med deg til slutten*) var det spanske bidraget i Eurovision Song Contest 2013 i Malmö i Sverige, framført på spansk og engelsk av ESDM. Songen er skriven av David Feito, Raquel del Rosario og Juan Luis Suárez, og vart gjeven ut 5. mars 2013. 7. mars 2013 vart songen gjeven ut på albumet *[[Todos tenemos un sueño]]*.

## Eurovision

ESDM vart valdinternt av Corporación de Radio y Televisión Española til å representere Spania i Eurovision Song Contest 2013 i Malmö i Sverige. «Contigo hasta el final» deltok i den spanske uttakinga El Sueño de Morfeo: Destino Eurovisión, der ESDM framførte alle bidraga. Songen vann finalen og fekk representere Spania.

### Eurovision Song Contest 2013
Spania som er ein del av dei fem store var direktekvalifisert til finalen i Eurovision Song Contest 2013 i Malmö i Sverige, der landet enda på 25. plass med 8 poeng; seks frå Albania og to frå Italia. Hadde ein berre nytta telefonrøystar hadde bidraget enda på 26.- og sisteplass med ei rangering på 22,92 og hadde ein berre nytta juryrøystar hadde bidraget enda på 26.- og sisteplass med ei rangering på 19,64. Desse resultata gjeld berre om berre juryane og berre fjernsynssjåarane i alle deltakarlanda hadde røysta, men resultata er likevel upresist av di det ikkje er offentleggjort kor mange røyster kvart land fekk frå juryen og sjåarane.

## Listeplasseringar

## Fotnotar

## Kjelder

**Denne artikkelen bygger på «[[:en:Contigo hasta el final|Contigo hasta el final]]» frå ,  den 14. september 2013.*
Larkollen kyrkje

**Larkollen kyrkje** er ei langkyrkje frå 1890 i Rygge, Moss kommune i Østfold. Ho vart oppført som bedehus og fekk påbygd tårn i 1908. I 1918 måtte koret utvidast då kapellet (som det då var) fekk ny altartavle. Bygget har vore titulert som kyrkje sidan 1997.

Det er ikkje kyrkjegard ved kyrkja. Ein nyttar kyrkjegarden ved Rygge kyrkje.

## Litteratur
* 

## Bakgrunnsstoff
* Rygge kyrkjelege fellesråd 
* Sigrid og Håkon Christie: Larkollen kapell i «Norges kirker»
* 
*
Ekholt kyrkje

**Ekholt kyrkje** er ei arbeidskyrkje frå 1980 i Moss kommune i Østfold. Kyrkja er teikna av Harald Hille og bygd i murverk. Ho har vifteplan og 295 sitjeplassar.

Det er ikkje kyrkjegard ved kyrkja. Ein nyttar kyrkjegarden ved Rygge kyrkje.

## Referansar

 

## Litteratur
* 

## Bakgrunnsstoff
* Rygge kyrkjelege fellesråd 
* 
*
Rygge kyrkje

**Rygge kyrkje** er ei langkyrkje frå omkring 1170 i Rygge i Moss kommune i Østfold fylke. Kyrkja er oppført i stein av varierande farge (grå og gråblå granitt og gneis, rødbrun porfyr), medan takkonstruksjonen er av tre og tekka med teglstein. Dette er ei av dei største, best bevarte og rikast utstyrte mellomalderkyrkjene i Østfold.

Ved kyrkja ligg kommunens einaste kyrkjegard på begge sider av fylkesveg 332. På sørsida av vegen står eit gravkapell frå 1962.

## Bilete frå kyrkja

Fil:Altertavle_Rygge.jpg|Altartavle
Fil:Nattverden Rygge kirke.jpg|Nattverda (detalj altartavle)
Fil:Korsfestelsen Rygge kirke.jpg|Krossfestinga (detalj altartavle)
Fil:Detalj Rygge krk.jpg|Detalj altartavle
Fil:Font Rygge kirke.jpg|Døypefont i kleberstein ca. 1225
Fil:Fat Rygge kirke.jpg|Fatet i døypefonten
Fil:Engel Rygge kirke.jpg|Ein engel
Fil:Apsis Rygge kirke.jpg|Løve angrip menneske (granittrelieff - apsis)


## Kjelder
* 
* 
* 

## Bakgrunnsstoff
* 
* Rygge kyrkjelege fellesråd 
* Sigrid og Håkon Christie: Rygge kirke i «Norges kirker»
* Kunsthistorie.com
*
Dalen kyrkje

**Dalen kyrkje** kan vise til:

* Dalen kyrkje i Akershus &ndash; i Gansdalen i Fet kommune (Østre Romerike prosti i Borg bispedøme)
* Dalen kyrkje i Hedmark &ndash; Folldal kommune (Nord-Østerdal prosti i Hamar bispedøme)
Tanum kyrkje

**Tanum kyrkje** kan vise til:

* Tanum kyrkje i Bærum &ndash; i Akershus (Bærum prosti i Oslo bispedøme)
* Tanum kyrkje i Larvik &ndash; i Brunlanes i Vestfold (Larvik prosti i Tunsberg bispedøme]
* Tanum kyrkje i Tanum &ndash; i Bohuslän, Sverige
Føyno skipreide

**Føyno (Føyen) skipreide** var ei av elleve skipreider i Sunnhordland, tidlegast i historia kjent som **Kåravik skipreide**. Begge namna er gjevne etter stader i Stord kommune, høvesvis øya Føyno og Kåravik (Kårevik), gard og bustadfelt i Leirvik.

Geografisk område etter gammal inndeling:
*Stord sokn
*Bømlo sokn
*Bremnes sokn
*Moster sokn (unnateke området sør for Bømlafjorden)
*del av Fitjar sokn (øyane vest for Trollosen og Eggøyosen) 
*del av Eid sokn (søre delen av øya Huglo).

Geografisk område etter noverande inndeling:
*Stord kommune
*Bømlo kommune (unnateke Aga krins)
*del av Fitjar kommune (øyane vest for Trollosen og Eggøyosen)

På Vestlandet vart skipreidene avløyste av tinglag først i begynninga av 1800-talet, og etterkvart vart grensene regulerte slik at dei samsvarte betre med sokne- og kommunegrensene. 1872 vart Føyno tinglag oppløyst og erstatta av Finnås tinglag og Stord tinglag.

## Referansar

## Bakgrunnsstoff
* Kart over Hordaland med skipreidene innteikna (frå ''Norsk historisk leksikon'')
Prokaryotar

**Prokaryotar** er organismar som ikkje har arvestoffet sitt i ein sellekjerne, til skilnad frå eukaryotar. 
Dei to domena bakteriar og arkar er prokaryotar. 

I tillegg til å mangla sellekjerne skil prokaryotar seg frå eukaryotane ved å ha enkle seller utan andre organellar enn ribosomar. Som planteseller har prokaryotane sellevegg.

## Sjå òg
* eukaryotar

## Kjelder
*

## Bakgrunnsstoff
*
Våg skipreide

**Våg skipreide** var ei av elleve skipreider i Sunnhordland. Kva for stad som har gjeve namn åt skipreida er uklart.

Geografisk område etter gammal inndeling:
*Austevoll sokn
*Møkster sokn
*Fitjar sokn (unnateke øyane vest for Trollosen og Eggøyosen) 

Geografisk område etter noverande inndeling:
*Austevoll kommune
*Fitjar kommune (unnateke øyane vest for Trollosen og Eggøyosen)
*del av Bømlo kommune (Aga krins)

På Vestlandet vart skipreidene avløyste av tinglag først i begynninga av 1800-talet, og etterkvart vart grensene regulerte slik at dei samsvarte betre med sokne- og kommunegrensene. 1866 vart Våg tinglag oppløyst og erstatta av Fitjar tinglag, tilsvarande Fitjar kommune og sokn, mens Austevoll og Møkster vart lagde til det nyoppretta Sund tinglag.

## Fotnotar

## Bakgrunnsstoff
* Kart over Hordaland med skipreidene innteikna (frå ''Norsk historisk leksikon'')
Uggdal skipreide

**Uggdal (Opdal) skipreide** var ei av elleve skipreider i Sunnhordland. Namnet kjem av Uggdal (tidlegare skrive Opdal), kyrkjestad i Uggdal sokn og noverande administratsjonsstad i Tysnes kommune.
Ho femna om eit geografisk område som var identisk med Tysnes prestegjeld og (frå 1838) Tysnes kommune. I mellomalderen skal Tysnes sokn likevel ha høyrt til Våg skipreide.

På Vestlandet vart skipreidene avløyste av tinglag først i begynninga av 1800-talet. 1857 skifta namnet til Tysnes tinglag.

## Referansar

## Bakgrunnsstoff
* Kart over Hordaland med skipreidene innteikna (frå ''Norsk historisk leksikon'')
Tomter kyrkje

**Tomter kyrkje** er ei langkyrkje frå tidleg på 1600-talet i Indre Østfold kommune i Østfold. Dateringa er uviss, men kyrkja vart vøla i 1627 «... Inden Vdj Med 5 større Bielcker, effter som dend var standen paa fald.» Vesttårnet vart truleg oppført i 1854. Kyrkja vart omfattande restaurert i 1949–50 og har òg vorte restaurert på 2000-talet.

Kyrkjegarden rundt kyrkja er ikkje stor, men det er ein større kyrkjegard eit par hundre meter lengre nordvest, nord for fylkesveg 207.

## Litteratur
* 
* 

## Fotnotar

## Bakgrunnsstoff
* Sigrid og Håkon Christie: Tomter kirke i «Norges kirker»
* Kyrkjesøk – Tomter kirke 
*
Skånevik skipreide

**Skånevik skipreide** var ei av elleve skipreider i Sunnhordland, med same namn som Skånevik sokn og prestegjeld.

Geografisk område etter gammal inndeling:
*Skånevik sokn
*Åkra sokn
*Holmedal sokn
*Eid sokn (unnateke gardane på øya Huglo)

Geografisk område etter noverande inndeling:
*del av Etne kommune 
**Skånevik sokn
*del av Kvinnherad kommune
**Åkra sokn 
**del av Husnes og Holmedal sokn (krinsane Teigen, Eikeland, Valen, Handeland, Skarveland, Holmedal, Indre og Yte Matre, Baugstranda og Blådalsområdet)
**del av Fjelberg og Eid sokn (krinsane Halsnøy kloster, Sætre, Eide, Sæbøvik, Toftevåg, Landa, Langanes og Hauge)

På Vestlandet vart skipreidene avløyste av tinglag først i begynninga av 1800-talet, og etterkvart vart grensene regulerte slik at dei samsvarte betre med sokne- og kommunegrensene. 1860 vart Eid sokn overført till Fjelberg tinglag, og deretter var Skånevik tinglag geografisk identisk med Skånevik kommune og prestegjeld.

## Fotnotar

## Bakgrunnsstoff
* Kart over Hordaland med skipreidene innteikna (frå ''Norsk historisk leksikon'')
Sotra skipreide

**Sotra (Sartor) skipreide** var ei av elleve skipreider i Nordhordland, oppkalla etter øya Sotra (eldre dansk skrivemåte *Sartor*). Ho femna om soknene (seinare også kommunane) Fjell og Sund, som har dei same grensene den dag i dag, bortsett frå att øyane Turøy og Misje først i 1964 vart lagde til Fjell frå oppløyste Herdla kommune.

På Vestlandet vart skipreidene avløyste av tinglag først i begynninga av 1800-talet. 1867 vart Sotra tinglag oppløyst og erstatta av Fjell tinglag og Sund tinglag, sistnemnde òg omfattande Austevoll kommune.

## Fotnotar

## Bakgrunnsstoff
* Kart over Hordaland med skipreidene innteikna (frå ''Norsk historisk leksikon'')
Herdla skipreide

**Herdla skipreide** var ei av elleve skipreider i Nordhordland, oppkalla etter øya og sokna Herdla. 

Geografisk område etter gammal inndeling:
*Herdla sokn
*del av Askøy sokn (området nord for Byfjorden
*Meland sokn
*del av Bø (Hordabø) sokn (øyane vest for Hjeltefjorden, 1903 avskilde som Hjelme sokn)
*del av Manger sokn (øyane Toska og Flona)

Geografisk område etter noverande inndeling:
*Askøy kommune
*Øygarden kommune
*Meland kommune (unnateke Flatøy)
*del av Radøy kommune (øyane Toska, Flona og Bognøy)
*del av Fjell kommune (øyane Turøy og Misje)

På Vestlandet vart skipreidene avløyste av tinglag først i begynninga av 1800-talet, og etterkvart vart grensene regulerte slik at dei samsvarte betre med sokne- og kommunegrensene. 1853 vart Herdla tinglag oppløyst, og områda vart overførte til dei nye tinglaga Årstad, Hamre og Manger.

## Fotnotar

## Bakgrunnsstoff
* Kart over Hordaland med skipreidene innteikna (frå ''Norsk historisk leksikon'')
Ås kyrkje

**Ås kyrkje** kan vise til:

* Ås kyrkje i Follo &ndash; Ås kommune i Akershus (Søndre Follo prosti i Borg bispedøme)
* Ås kyrkje på Toten &ndash; Vestre Toten kommune i Oppland (Toten prosti i Hamar bispedøme)
Færder nasjonalpark

**Færder nasjonalpark** er ein nasjonalpark som ligg i Færder kommune, Vestfold fylke. Parken opna offisielt 31. august 2013, som den 37. nasjonalparken på det norske fastlandet og den første i Vestfold. Verneplanen for Færder nasjonalpark blei vedteke av Kongen i statsråd 23. august 2013. Nasjonalparken blei oppretta for å «bevare eit større naturområde med representative økosystem ved kysten i ytre Oslofjord med særleg vekt på landskap, naturtypar, artar og geologiske førekomstar på land og i sjø og som er utan tyngre naturinngrep».

Nasjonalparken dekkjer eit område på om lag 340 km², derav 325 km² i sjø. Han strekkjer seg frå Ormøy i nord til Færder fyr i sør. Ormøy–Færder landskapsvernområde og ei rekkje naturreservat blei lemma inn i nasjonalparken da han blei skipa.

Sandøya, Bolærne, Østre Bustein og Moutmarka er viktige område for ein mangfaldig planteflora og insektfauna. Det er registrert 309 raudlista artar i nasjonalparken, mellom anna kammarimjelle og gul hornvalmue.

Øyane Store Færder og Tristein og det freda Færder fyr ligg innanfor nasjonalparken. Det same gjeld Grevestuen på Mellom Bolæren, ei av dei eldste jakthyttene i Noreg.  Delar av dei busette øyane Bjerkøy, Nordre Årøy og Søndre Årøy ligg også innanfor nasjonalparken.

I Færder nasjonalpark er òg sjøbotnen verna.

## Biletgalleri

Fil:AXL 0081 Wiki.jpg|Færder fyr sett frå sør
Fil:Tjøme Sandø a.JPG|Frå Sandøya i Tjøme
Fil:Leistein.JPG|Øya Leistein i Tjøme skjergard
Fil:Grevestuen-ca-1880.jpg|Grevestuen frå kring 1880


## Kjelder

**Denne artikkelen bygger på «[[:nb:Færder nasjonalpark|Færder nasjonalpark]]» frå ,  den 15. september 2013.* 
*** oppgav desse kjeldene:*


## Bakgrunnsstoff
*Kart over Færder nasjonalpark
Våler kyrkje i Østfold

**Våler kyrkje** er ei langkyrkje frå siste halvdel av 1100-talet i Våler kommune i Østfold. Kyrkja har forfalt og vorte restaurert ei rekkje gonger og har si noverande framtoning frå ei omfattande restaurering i 1961–63. Då vart òg mykje av det gamle inventaret restaurert.

## Litteratur
* 
* 

## Bakgrunnsstoff
* Sigrid og Håkon Christie: Våler kirke i «Norges kirker»
* 
*
Svinndal kyrkje

**Svinndal kyrkje** er ei tømra langkyrkje frå 1856 i Våler kommune i Østfold. Kyrkja vart teikna av Chr.H. Grosch og oppført av byggmeister Hans Møller. Ho avløyste ei kyrkje som brann i 1854, og som låg på den andre sida av fylkesveg 115. Der er det no kyrkjegard. Nordvest for kyrkja står eit bårehus.

## Litteratur
* 

## Bakgrunnsstoff
* Sigrid og Håkon Christie: Svinndal kirke i «Norges kirker»
* 
*
Dina Garipova

**Dina Fagimovna Garipova** () er ein russisk songar.

## Eurovision
### Eurovision Song Contest 2013
Garipova vart vald internt av Pervyj Kanal til å representere Russland i Eurovision Song Contest 2013 i Malmö i Sverige med songen «What If». Songen vart framført på engelsk, og starta i den fyrste semifinalen, der bidraget enda på andreplass med 156 poeng; tolv frå Danmark, ti frå Austerrike, Estland, Slovenia, Litauen, Kviterussland, Irland, Kypros, Sverige og Storbritannia, åtte frå Kroatia og Moldova, sju frå Ukraina, Nederland, Montenegro og Belgia, seks frå Serbia og fire frå Italia. Hadde ein berre nytta telefonrøystar hadde bidraget enda på andreplass med ei rangering på 3,89 og hadde ein berre nytta juryrøystar hadde bidraget enda på andreplass med ei rangering på 3,74. Desse resultata gjeld berre om berre juryane og berre fjernsynssjåarane i alle deltakarlanda hadde røysta, men resultata er likevel upresist av di det ikkje er offentleggjort kor mange røyster kvart land fekk frå juryen og sjåarane. Landet kvalifiserte seg til finalen der dei enda på femteplass med 174 poeng; tolv frå Estland og Latvia, ti frå Storbritannia, Irland og Slovenia, åtte frå Kviterussland og Serbia, sju frå Litauen, Moldova, Armenia, Danmark, Montenegro og Israel, seks frå Frankrike, Spania, Georgia, Kroatia og Makedonia, fem frå Sverige, Kypros og Bulgaria, fire frå Belgia, Nederland og Ukraina, to frå Finland og Tyskland og eitt frå Island. Hadde ein berre nytta telefonrøystar hadde bidraget femteplass med ei rangering på 6,84 og hadde ein berre nytta juryrøystar hadde bidraget enda på tiandeplass med ei rangering på 9,64.

Etter at songen vart presentert på russisk fjernsyn før Eurovision Song Contest rapporterte fleire medium at songen kunne vere plagiat av «Skin on Skin» av Sarah Connor, «Pozwól życ» av Gosia Andrzejewicz, «All Over The World» av Brian Kennedy og «Carried Away» av Hear'Say. Leonid Gutkin, ein av dei som komponerte det russiske bidraget, avviste plagiatskuldingane.

Då Aserbajdsjan ikkje gav poeng til det russiske bidraget, sjølv om Russland truleg kom på andreplass i telefonrøystinga til Aserbajdsjan, ville den aserbajdsjanske presidenten İlham Əliyev ha ei gransking. Den russiske utanriksministeren Sergei Lavrov hevda at resultatet hadde vorte forfalska, og sa: «Denne opprørande handlinga vil ikkje gå utan eit svar». Han lova ein korrigert respons med den aserbajdsjanske utanriksminsteren Elmar Məmmədyarov. Samstundes hevda den kviterussiske presidenten Alexander Lukashenko at røystene måtte ha vorte forfalska av di Kviterussland ikkje fekk nokre poeng frå Russland.

## Merknadar

## Kjelder

**Denne artikkelen bygger på «[[:en:Dina Garipova|Dina Garipova]]» frå ,  den 15. september 2013.*  
 

## Fotnotar
Hobøl kyrkje

**Hobøl kyrkje** er ei romansk langkyrkje frå andre halvdel av 1100-talet som står i Indre Østfold kommune i Østfold. Byggverket er i stein og har 250 sitjeplassar.

Skipet er rektangulært og kort. Mot vest er våpenhuset og mot aust koret, som har påbygd apsis. Kyrkja har ein åttekanta takryttar som ender i ein høg og  smal hjelm. Takryttaren er frå 1720-talet.

Hobøl kirke vart kjøpt av prost Lars Rasch i 1723 og hadde fleire forskjellige eigarar inntil ho vart overteke av kommunen midt på 1800-talet.

På kyrkjetunet står Kyrkjestallen, som er innreidd til forsamlingshus. Kyrkja feira 800-årsjubileum 28. mai 1995.

## Det indre av kyrkja


Fil:Hobøl pkirke20120707-08.JPG|Altartavla
Fil:Hobøl pkirke20120707-10.JPG|Preikestolen
Fil:Hobøl pkirke20120707-17.JPG|Preikestolhimlinga med monogrammet til Kristian VI
Fil:Hobøl pkirke20120707-22.JPG|Døypefonten
Fil:Hobøl pkirke20120707-25.JPG|Himlinga som heng over døypefonten


## Kyrkjegard og prestegard
Det er kyrkjegard ved kyrkja, og like nordvest for kyrkja er prestegarden.

## Kjelder

* Sigrid og Håkon Christie: Hobøl kirke i «Norges kirker»
* 
----
* *Denne artikkelen bygger på «[[:nb:Hobøl kirke|Hobøl kirke]]» frå ,  den 15. september 2013.*  

## Bakgrunnsstoff
* 
* Kyrkjesøk – Hobøl kirke 
* Hobøl historielag om kyrkjene i kommunen 
*
Radøy skipreide

**Radøy skipreide** var ei av elleve skipreider i Nordhordland, som stort sett femna om øya Radøy, unntatt den sørlegaste spissen.

Geografisk område etter gammal inndeling:
*Sæbø sokn
*Manger sokn (unntatt øyane Toska og Flona)
*del av Bø (Hordabø) sokn (området aust for Hjeltefjorden)
*del av Lygra sokn (gardane Sletta, Pletten, Instebø, Ystebø, Mellingen, Gjerde, Skjelvik og Vallersnes)
*del av Austrheim sokn (garden Straume)
*del av Alversund sokn (garden Fjellsenda)

Geografisk område etter noverande inndeling:
*Radøy kommune (unnateke øyane Toska, Flona, Bognøy og Rådmannsholmane)
*del av Lindås kommune (garden Fjellsenda)

På Vestlandet vart skipreidene avløyste av tinglag først i begynninga av 1800-talet, og etterkvart vart grensene regulerte slik at dei samsvarte betre med sokne- og kommunegrensene. 1853 vart Radøy tinglag oppløyst, og storparten av området vart overført til det nye Manger tinglag, mens mindre område vart flytta til Lindås tinglag og det nye Hamre tinglag.

## Fotnotar

## Bakgrunnsstoff
* Kart over Hordaland med skipreidene innteikna (frå ''Norsk historisk leksikon'')
Arna skipreide

**Arna skipreide** var ei av elleve skipreider i Nordhordland, som stort sett femna om området på austsida av Byfjorden og Salhusfjorden, sørsida av Sørfjorden og begge sider av Veafjorden sør for Stamnes.

Geografisk område etter gammal inndeling:
*del av Bergen landdistrikt (Korskirken landsokn)
*Åsane sokn
*del av Hamre sokn (gardane sør for Sørfjorden)
*del av Haus sokn (gardane sør for Sørfjorden og nord for Rødland/Espeland)
*Bruvik sokn (unnateke gardane Stokko, Vik, Skaftå, Ytre Bruvik, Blomdal og Hesjedal)
*del av Stamnes sokn (gardane sør for Kvamsdalen)

Geografisk område etter noverande inndeling:
*del av Bergen kommune 
**Sandviken
**Åsane bydel
**Arna bydel nord for Rødland/Espeland)
*del av Vaksdal kommune
**Vaksdal sokn
**Dale sokn unnateke Blomdal/Hesjedal og Bolstadfjorden
**Stamnes sokn sør for Kvamsdalen
*del av Osterøy kommune
**Bruvik sokn aust for Midtre Bruvik og sør for Dragseidet

På Vestlandet vart skipreidene avløyste av tinglag først i begynninga av 1800-talet, og etterkvart vart grensene regulerte slik at dei samsvarte betre med sokne- og kommunegrensene. 1853 vart Arna tinglag oppløyst, områda vart overførte til dei nye tinglaga Årstad,  Haus og  Hamre, 

## Fotnotar

## Bakgrunnsstoff
* Kart over Hordaland med skipreidene innteikna (frå ''Norsk historisk leksikon'')
Holmen kyrkje

**Holmen kyrkje** kan vise til:

* Holmen kyrkje i Akershus &ndash; i Asker (Asker prosti i Oslo bispedøme)
* Holmen kyrkje i Buskerud &ndash; i Sigdal (Eiker prosti i Tunsberg bispedøme)
Mjelde skipreide

**Mjelde skipreide** var ei av elleve skipreider i Nordhordland, som femna om sørlege delar av Osterøya. Ho var namngjeven etter grenda Mjelda (òg skrive Mjelde) som før hadde eiga kyrkje.

Geografisk område etter gammal inndeling:
*Mjelde sokn
*del av Hamre sokn (gardane rundt om Valestrandsvågen)
*del av Haus sokn (gardane nord for Sørfjorden)
*del av Gjerstad sokn (gardane sør for Lonelva, Låstad og Kalleklauv)
*del av Bruvik sokn (gardane nord for Sørfjorden og vest for Midtre Bruvik, gardane ved allmenningen aust for Austravatnet)

Geografisk område etter noverande inndeling:
*del av Osterøy kommune 
**del av Hamre sokn (gardane rundt om Valestrandsvågen)
**Haus sokn
**del av Gjerstad sokn (gardane sør for Lonelva, Låstad og Kalleklauv)
**del av Bruvik sokn (gardane vest for Midtre Bruvik, Hakanes)
*del av Vaksdal kommune 
**del av Dale sokn (Blomdal krets unnateke området nærast Veafjorden, det var Mjelde skipreides allmenning.)

På Vestlandet vart skipreidene avløyste av tinglag først i begynninga av 1800-talet, og etterkvart vart grensene regulerte slik at dei samsvarte betre med sokne- og kommunegrensene. 1853 vart Mjelde tinglag oppløyst, områda vart overførte til dei nye tinglaga Haus og  Hamre, 

## Fotnotar

## Bakgrunnsstoff
* Kart over Hordaland med skipreidene innteikna (frå ''Norsk historisk leksikon'')
Fet kyrkje

**Fet kyrkje** kan vise til:

* Fet kyrkje i Akershus &ndash; Fetsund i Fet kommune (Østre Romerike prosti i Borg)
* Fet kyrkje i Sogn &ndash; Indre Hafslo i Luster kommune (Indre Sogn prosti i Bjørgvin)
Toy Story

***Toy Story*** er ein dataanimert film produsert av Pixar Animation Studios i samarbeid med Walt Disney Pictures frå 1995. Filmen er skriven og regissert av John Lasseter. Filmmusikken er komponert av Randy Newman.

## Kjelder


## Bakgrunnsstoff
*
Hosanger skipreide

**Hosanger skipreide** var ei av elleve skipreider i Nordhordland, som femna om sørlege delar av Osterøya. Ho var namngjeven etter bygda og kyrkjestaden Hosanger.

Geografisk område etter gammal inndeling:
*del av Gjerstad sokn (gardane Nord- og Sørmyking, Kalleklauv, Fossdal, Fitje, Låstad, Hatland og Lono)
*del av Hamre sokn (gardane aust for Osterfjorden og nord for Sørfjorden, unnateke gardane rundt Valestrandsvågen)
*del av Hosanger sokn (gardane aust for Osterfjorden)
*del av Mo sokn (gardane i Eksingadalen)
*del av Stamnes sokn (gardane nord for Røsvika på Osterøya, gardane nord for Kallestadsundet og Vikavatnet på fastlandet)

Geografisk område etter noverande inndeling:
*del av Osterøy kommune 
**del av Gjerstad sokn (gardane Nord- og Sørmyking, Kalleklauv, Fossdal, Fitje, Låstad, Hatland og Lono)
**Hamre sokn (unnateke gardane rundt Valestrandsvågen)
**Hosanger sokn 
*del av Vaksdal kommune 
**del av Stamnes sokn (gardane nord for Røsvika på Osterøya, gardane nord for Kallestadsundet og Vikavatnet på fastlandet)
**Eksingedalen sokn)

På Vestlandet vart skipreidene avløyste av tinglag først i begynninga av 1800-talet, og etterkvart vart grensene regulerte slik at dei samsvarte betre med sokne- og kommunegrensene. Frå 1853 femna Hosanger tinglag om soknene Hosanger, Mo og Seim. Gjerstad og Stamnes gjekk inn i det nye Haus tinglag og Hamre gjekk inn i det nye Hamre tinglag.

## Fotnotar

## Bakgrunnsstoff
* Kart over Hordaland med skipreidene innteikna (frå ''Norsk historisk leksikon'')
Alenfit skipreide

**Alenfit (Olundfit) skipreide** var ei av elleve skipreider i Nordhordland, som stort sett femna om sørvestre delen av noverande Lindås kommune.

Geografisk område etter gammal inndeling:
*Alversund sokn (unnateke garden Fjellsenda)
*Seim sokn
*del av Lygra sokn (gardane vest for Lurefjorden og sør for Toptingasundet)
*del av Hamre sokn (gardane nord for Osterfjorden/Salhusfjorden og vest for Hellesvågen/Haukåsvatnet/Langavatnet)
*del av Sæbø sokn (Titlandsgardane)

Geografisk område etter noverande inndeling:
**del av Lindås kommune 
**Alversund sokn (unnateke garden Fjellsenda)
**Seim sokn
**Lygra sokn (unnateke Lygra krins)
**del av Ostereide sokn (krinsane Øvstegarden og Leknes) 

På Vestlandet vart skipreidene avløyste av tinglag først i begynninga av 1800-talet, og etterkvart vart grensene regulerte slik at dei samsvarte betre med sokne- og kommunegrensene. 1853 vart Alenfit tinglag oppløyst, og områda vart overført til Lindås tinglag, Hosanger tinglag  og dei nye Hamre tinglag og Manger tinglag.

## Fotnotar

## Bakgrunnsstoff
* Kart over Hordaland med skipreidene innteikna (frå ''Norsk historisk leksikon'')
Eikanger skipreide

**Eikanger skipreide** var ei av elleve skipreider i Nordhordland. som femna om sørlege delar av Osterøya. Ho var namngjeven etter bygda Eikanger på nordsida av Osterfjorden.

Geografisk område etter gammal inndeling:
*del av Hamre sokn (gardane nord for Osterfjorden og aust for Hellesvågen/Haukåsvatnet/Langavatnet)
*del av Hosanger sokn (gardane nord for Osterfjorden)
*Mo sokn (unnateke gardane i Eksingadalen)
*del av Myking sokn (gardane sør for Mykingåsen og aust for Haugsåsen.
*del av Sandnes sokn (gardane sør for Merkesdalen)

Geografisk område etter noverande inndeling:
*Modalen kommune
*del av Lindås kommune 
**Ostereidet sokn (unnateke krinsane Øvstegarden og Leknes)
**del av Myking sokn (gardane sør for Mykingåsen og aust for Haugsåsen.
*del av Masfjorden kommune 
**del av Sandnes sokn (gardane sør for Merkesdalen)

På Vestlandet vart skipreidene avløyste av tinglag først i begynninga av 1800-talet, og etterkvart vart grensene regulerte slik at dei samsvarte betre med sokne- og kommunegrensene. 1853 vart Eikanger tinglag oppløyst, og områda vart overført til Lindås tinglag, Hosanger tinglag  og det nye Hamre tinglag.

## Fotnotar

## Bakgrunnsstoff
* Kart over Hordaland med skipreidene innteikna (frå ''Norsk historisk leksikon'')
Døvekyrkja i Oslo

**Døvekyrkja**  i Oslo har adresse Fagerborggata 12.

Kristiania døveforening tok i si tid i bruk eit ombygd bedehus som vart vigsla som kyrkje i 1894. Tomta der dagens kyrkje står, vart overteke i 1965, og kyrkja vart vigsla i 1974.

Det er ikkje kyrkjegard ved kyrkja.

## Kjelder

## Litteratur
* 
* 

## Bakgrunnsstoff
* Døves menighet Oslo
* 
*
Tangen kyrkje

**Tangen kyrkje** kan vise til:

* Tangen kyrkje i Buskerud &ndash; i Drammen (Drammen prosti i Tunsberg bispdøme) 
* Tangen kyrkje i Hedmark &ndash; i Stange (Hamar Domprosti i Hamar bispedøme)
Voksen kyrkje

**Voksen kyrkje** ei arbeidskyrkje i tegl frå 1995 i Oslo kommune. Ho har om lag 500 sitjeplassar. Byggeprosessen strakk seg over mange år, og planar av Tarald Lundevall frå 1985 vart omarbeidd av Arild Lauvland før bygginga tok til i 1994. Kyrkjegarden vart teken i bruk i 1992.

## Litteratur
* 
* 

## Bakgrunnsstoff
* Voksen kyrkjelyd
* Kyrkjesøk – Voksen kirke

## Fotnotar
Tennessee Moon

***Tennessee Moon*** er det 23. studioalbumet til Neil Diamond. Det kom ut i februar 1996 og er resultatet av eit samarbeid med forskjellige låtskrivarar og artistar innan country. Det vart laga eit fjernsynsshow i samband med albumet, kalla *Under a Tennessee Moon*, som vart sendt på ABC. Albumet selde til gullplate i USA.

## Innhald

## Lister

## Kjelder

**Denne artikkelen bygger på «[[:en:Tennessee Moon|Tennessee Moon]]» frå ,  den 15. september 2013.* 
*** oppgav desse kjeldene:*
Skjold skipreide

**Skjold skipreide** var ei av elleve skipreider i Nordhordland, som femna om store delar av noverande Bergen kommune. 

Geografisk område etter gammal inndeling:
*del av Bergen landdistrikt (Domkirken landsokn)
*Årstad sokn
*Birkeland sokn
*Fana sokn (unnateke gardane Krokeide, Rød, Salbu, Nordvik, Sagstad, Sele, Kismul, Fortunet og Bahus)
*del av Askøy sokn (området sør for Byfjorden
*del av Haus sokn (gardane sør for Mjeldheim/Indre Arna/Arnatveit)

Geografisk område etter noverande inndeling:
*del av Bergen kommune 
**del av Bergenhus bydel (Møhlenpris, Nygård, Lungegården, Kalfaret, Starefossen og sørover)
**Årstad bydel
**Laksevåg bydel
**Fyllingsdalen bydel
**Ytrebygda bydel
**Fana bydel (unnateke gardane Krokeide, Rød, Salbu, Nordvik, Sagstad, Sele, Kismul, Fortunet og Bahus)
**del av Arna bydel (området sør for Mjeldheim/Indre Arna/Arnatveit)

På Vestlandet vart skipreidene avløyste av tinglag først i begynninga av 1800-talet, og etterkvart vart grensene regulerte slik at dei samsvarte betre med sokne- og kommunegrensene. 1853 vart Skjold tinglag oppløyst, områda vart overførte til dei nye tinglaga Årstad,  Haus og  Fana, 

## Fotnotar

## Bakgrunnsstoff
* Kart over Hordaland med skipreidene innteikna (frå ''Norsk historisk leksikon'')
The Movie Album: As Time Goes By

***The Movie Album: As Time Goes By*** er det 24. studioalbumet til Neil Diamond, gjeve ut i 1998 som eit samarbeid med Elmer Bernstein. Albumet nådde 31. plassen på Billboard 200-lista i USA.

Albumet består berre av popstandardar og nokre moderne coverlåtar. 

## Innhald

## Kjelder

**Denne artikkelen bygger på «[[:en:The Movie Album: As Time Goes By|The Movie Album: As Time Goes By]]» frå ,  den 15. september 2013.* 
*** oppgav desse kjeldene:*
Vang kyrkje

**Vang kyrkje** kan vise til:

* Vang kyrkje i Valdres &ndash; Vang sokn i Valdres (Valdres prosti i Hamar bispedøme)
* Vang stavkyrkje &ndash; Karpacz i Polen, flytt dit frå Vang i Valdres 
* Vang kyrkje på Hedmarken &ndash; Vang sokn på Hedmarken (Hamar Domprosti i Hamar bispedøme)
* Øvre Vang kyrkje &ndash; Vang sokn i Valdres (Hamar Domprosti i Hamar bispedøme)

## Sjå òg
* Vangen kyrkje &ndash; Aurlandsvangen i Sogn (Indre Sogn prosti i Bjørgvin bispedøme)
* Vangskyrkja &ndash; Vossavangen (Hardanger og Voss prosti i Bjørgvin bispedøme)
Gulen skipreide

**Gulen skipreide** var ei av elleve skipreider i Nordhordland, som femna om område på begge sider av den noverande fylkesgrensa mellom Hordaland og Sogn og Fjordane.

Geografisk område:
*Eivindvik sokn (unnateke gardane nord for Kleivvika og Bjørndalen), no ein del av Gulen kommune.
*Sandnes sokn, tilsvarande noverande Masfjorden kommune (unnateke gardane sør for Merkesdalen).

1773 vart Sandnes sokn overført til Lindås skipreide, og samstundes vart gjenverande del av Gulen skipreide overført til Ytre Sogn domssokn i Nordre Bergenhus amt. På Vestlandet vart skipreidene avløyste av tinglag først i begynninga av 1800-talet, og etterkvart vart grensene regulerte slik at dei samsvarte betre med sokne- og kommunegrensene. 1858 vart Gulen tinglag omskipa slik att det samsvarte med dåverande Eivindvik sokn og kommune.

## Fotnotar

## Bakgrunnsstoff
* Kart over Hordaland med skipreidene innteikna (frå ''Norsk historisk leksikon'')
Borgund skipreide i Sogn

**Borgund skipreide** var ei av atten skipreider i Sogn som var identisk med Borgund sokn i noverande Lærdal kommune.

På Vestlandet vart skipreidene avløyste av tinglag først i begynninga av 1800-talet, og Borgund skipreide skifta namn til Borgund tinglag, men heldt dei same grensene.

## Fotnotar

## Bakgrunnsstoff
* Kart over Sogn og Fjordane med skipreidene innteikna (frå ''Norsk historisk leksikon'')
Årdal skipreide i Sogn

**Årdal skipreide** var ei av atten skipreider i Sogn. 

Geografisk område:
*Årdal sokn, tilsvarande noverande Årdal kommune
*delar av Urnes sokn (gardane aust for Lustrafjorden og Ytre Eikjo på vestsida av fjorden), i noverande Solvorn sokn i Luster kommune

På Vestlandet vart skipreidene avløyste av tinglag først i begynninga av 1800-talet, og etterkvart vart grensene regulerte slik at dei samsvarte betre med sokne- og kommunegrensene. 1839 vart Urnes-gardane overflytta til nye Hafslo tinglag. Årdal tinglag tilsvara deretter Årdal sokn (frå 1860 Årdal kommune).

## Fotnotar

## Bakgrunnsstoff
* Kart over Sogn og Fjordane med skipreidene innteikna (frå ''Norsk historisk leksikon'')
Luster skipreide

**Luster skipreide** var ei av atten skipreider i Sogn. Tidlegast kjende namnet er *Dale skipreide*, etter kyrkjestaden Dale som var tingstad, men etterkvar vart namnet skifta ut mot Luster (etter Lustrafjorden). Dale skipreide fanst òg i Sunnfjord.

Geografisk femna ho om fire kyrkjesokn som alle ligg i noverande Luster kommune:
*Nes sokn
*Dale sokn
*Fortun sokn
*Gaupne sokn (unnateke grenda Leirdal, som var ein eksklave til Marifjøra skipreide)
Gaupne vart overflytta frå Marifjøra skipreide då Dale len vart skipa 1565. Det er av den grunn at dei to naboskipreidene er så ujamne i storleik.

På Vestlandet vart skipreidene avløyste av tinglag først i begynninga av 1800-talet, og etterkvart vart grensene regulerte slik at dei samsvarte betre med sokne- og kommunegrensene. Einaste grenseendringa for Luster tinglag var at Leirdal 1840 vart overflytta frå Marifjøra tinglag, slik at sokne- og tinglagsgrensene fall saman.

## Fotnotar

## Bakgrunnsstoff
* Kart over Sogn og Fjordane med skipreidene innteikna (frå ''Norsk historisk leksikon'')
Røa kyrkje

**Røa kyrkje** ei langkyrkje frå 1939 i Oslo kommune. Det er om lag 300 sitjeplassar i sjølve kyrkjesalen og 200 i salen for kyrkjelyden, som står vinkelrett på kyrkjesalen. Kyrkja kan altså kallast ei slags arbeidskyrkje.

I staden for altartavle har kyrkja eit høgt vindauge med glasmåleri på fondveggen i koret. I byrjinga vart veggen oppfatta som for naken, og i 1964 vart han måla mørkeblå i 1964 etter planar av Finn Krafft. I etterkant er det delte oppfatningar om resultatet.

Det er ikkje kyrkjegard ved kyrkja. Den næraste kyrkjegarden er ved Voksen kyrkje.

## Fotnotar

## Litteratur
* 
* 
* 
* 

## Bakgrunnsstoff
* Røa kyrkjelyd 
* Kyrkjesøk – Røa kirke
*
Marifjøra skipreide

**Marifjøra skipreide** var ei av atten skipreider i Sogn. Namnet kom av strandstaden Marifjøra som var tingstad for skipreidet.

Geografisk femna ho om følgjande område, som no høyrer til Luster kommune:
*Joranger sokn
*Fet sokn (unnateke Baten og Eikeberg)
*del av Urnes sokn (Notedal, Indre Eikjo og Vedvik)
*del av Gaupne sokn (Leirdal)

Heile Gaupne sokn høyrde til Marifjøra skipreide fram til 1565, då sokna (unnateke Leirdal) vart overført til Luster skipreide, i samband med at Dale len vart skipa. Det er av den grunn at dei to naboskipreidene var så ujamne i storleik. På Vestlandet vart skipreidene avløyste av tinglag i begynninga av 1800-talet, og etterkvart vart grensene regulerte slik at dei samsvarte betre med sokne- og kommunegrensene. 1840 vart Leirdal overflytta til Luster tinglag. 1890 vart så Marifjøra og Solvorn tinglag slegne saman til Hafslo tinglag, tilsvarande kommunen med same namn.

## Fotnotar

## Bakgrunnsstoff
* Kart over Sogn og Fjordane med skipreidene innteikna (frå ''Norsk historisk leksikon'')
Maridalen kyrkje

**Maridalen kyrkje** ei langkyrkje i Maridalen i Oslo kommune. Kyrkja vart oppført som bedehus
i 1887. I 1899 fekk bedehuset tårn og vart vigsla som kapell året etter. Dette vert no titulert som kyrkje. Kyrkja har 135 sitjeplassar.

Det er ikkje kyrkjegard ved kyrkja.

Fjernsynsserien «Presten», som NRK sende i 2017 og 2018, er spelt inn i denne kyrkja.

## Litteratur
* 
* 

## Bakgrunnsstoff
* Nordberg og Maridalen kyrkjelyd 
* Kyrkjesøk – Maridalen kirke
*
Nordberg kyrkje i Oslo

**Nordberg kyrkje** er ei sekskanta kyrkje i Oslo kommune.

Kyrkjebygget er resultatet av ein lang prosess. Eit ungdomshus vart teke i bruk i 1950 og utgjorde første del av eit kapell som vart vigsla i 1953. Etter at kyrkja vart vigsla i 1962, er dette ombygd og teke i bruk til ungdomsaktivitetar og barnehage. Kyrkja er oppført i murstein og betong og vart vigsla 18. februar 1962. Kyrkja vart restaurert i 2010–11, og jubileum vart feira i 2012.

Det er ikkje kyrkjegard ved kyrkja.

## Kjelder

## Litteratur
* 
* 

## Bakgrunnsstoff
* Nordberg og Maridalen kyrkjelyd 
* Kyrkjesøk – Nordberg kirke, Oslo 
*
Skarbøvik

**Skarbøvik** er ein bydel i Ålesund på øya Heissa med tettbygd bystruktur (i motsetnad til villaområda på dei sør- og austlege delane av bydelen som etter 1968 omfattar heile Heissøya). Byggjinga av Steinvågsbrua i 1953 knytte bydelen tettare saman med Aspøya og resten av Ålesund bysentrum, ca tre kilometer lenger aust. Brusambandet blei følgt av monaleg folkevekst. Hovudgatene i bydelen er Brogata, som leier opp mot Steinvågsbrua i aust. Etter om lag 270 meter går denne gata inn i Tonningsgate som glir inn i den rette Skarbøvikgata som går langsmed sjølve vika i nord-sør-retning. Fram til kommunesamanslåinga med Borgund i 1967-1968 tilhøyrde Skarbøvika Ålesunds ytste og vestlegaste bydel. Etter samanslåinga høyrer heile øya til Ålesund bykommune og har om lag 4 000 innbyggjarar pr. 2013.

Skarbøvik stadion (SIF Stadion) er heimebane for Skarbøvik Idrettsforening og blei opna i 1947 med grasbane frå 1953-1954. Skarbøvik ungdomsskole blei innvigd i 1968, medan Skarbøvik kyrkje blei vigsla i 1995. Bydelen er elles kjend for Ålesund akvarium, Atlanterhavsparken.

I Skarbøvika er det ei rekkje store fiskeribedrifter og maritime verkstader.

Lokalpolitisk blir bydelen styrt av Heissa og Skarbøvik bydelsutval som dekkjer heile øya.

## Bakgrunnsstoff
* Heissa og Skarbøvik bydelsutval 
* Skarbøvik kyrkje
Skarbøvik kyrkje

**Skarbøvik kyrkje** er ei av soknekyrkjene i Ålesund kommune. Ho ligg i bydelen Skarbøvik på øya Heissa i Ole Thoresens gate 19, om lag tre kilometer vest om Ålesund sentrum. Kyrkja er reist i murstein og vart bygd i 1995 etter teikningar av arkitekten Oskar Norderval. Ho har kring 150 sitjeplassar. Dei første åra var kyrkja eigd av ei stifting i Ålesund sokn. I 2017 overtok Ålesund og Volsdalen kyrkjelyd drift og eigarskap.
## Fotnotar

## Bakgrunnsstoff
* Skarbøvik kyrkje
Norum skipreide

**Norum skipreide** var ei av atten skipreider i Sogn. Skipreidet har fått namn av Norafjorden, likesom kyrkja og sokna med same namn.

Ho femna Norum sokn, Kaupanger sokn og delar av Stedje sokn: Gardane på vestsida av Sogndalselvi nord for Stedje, på austsida nord for Hundøla, og dessutan Kjørnes nede ved Sogndalsfjorden.

På Vestlandet vart skipreidene avløyste av tinglag i begynninga av 1800-talet, og etterkvart vart grensene regulerte slik at dei samsvarte betre med sokne- og kommunegrensene. 1890 vart Norum tinglag oppløyst og lagt til Sogndal tinglag, som deretter var identisk med Sogndal kommune og prestegjeld.

## Fotnotar

## Bakgrunnsstoff
* Kart over Sogn og Fjordane med skipreidene innteikna (frå ''Norsk historisk leksikon'')
The Windmills of Your Mind

«**The Windmills of Your Mind**» er ein song med musikk av den franske komponisten Michel Legrand og engelsk tekst av amerikanarane Alan Bergman og Marilyn Bergman. Den franske teksten med tittelen «Les moulins de mon cœur», vart skriven av Eddy Marnay. Songen (med engelsk tekst) vart nytta som kjenningsmelodi i filmen *[[filmen The Thomas Crown Affair (1968)|The Thomas Crown Affair]]* i 1968. Dei to første melodilinjene var lånt frå den andre satsen til Mozart frå hans Sinfonia Concertante for fiolin, bratsj og orkester, K. 364.

I den originale filmen frå 1968 vart songen framført av Noel Harrison som tok songen til åttandeplassen på den britiske singellista. Han vann Oscarprisen for beste originale song i 1968. Ein versjon av Sting vart nytta i filmen ''The Thomas Crown Affair'' frå 1999.

Dusty Springfield sin versjon av songen frå albumet *[[Dusty in Memphis]]* er òg godt kjend. Denne versjonen nådde 31. plassen på ''Billboard'' Hot 100-lista i USA og tredjeplassen på *Billboard* adult contemporary-lista i 1969. Denne innspelinga vart òg nytta i filmen *[[filmen Breakfast on Pluto|Breakfast on Pluto]]* (2006).

Petula Clark sin versjon av songen vart nytta i filmen *[[Killing Them Softly]].*

«The Windmills of Your Mind» har vorte spelt inn av All Angels, Tina Arena, Lill-Babs (som «Vinden i min själ»), Pedro Biker, John Davidson, Val Doonican, Connie Evingson, Jose Feliciano, Earl Grant, Terry Hall, Kiri Te Kanawa, Michel Legrand, Barbara Lewis, Arthur Lyman, Sally Ann Marsh, Maureen McGovern, Meck, Farhad Mehrad, Eva Mendes, Alison Moyet,  Elaine Paige, Parenthetical Girls, Dianne Reeves, Rita Reys, Jimmie Rodgers, the Sandpipers, Sharleen Spiteri, Barbra Streisand, Swing Out Sister, Take 6, Vanilla Fudge, Vassilikos, Helena Vondrácková og Edward Woodward. Helena Vondrácková har òg spelt inn ein tsjekkisspråkleg versjon av songen kalla «Mužeš Zustat, Mužeš Jít».

Fransspråklege versjonar av songen er spelt inn av Frida Boccara, Grégory Lemarchal, Natalie Dessay, Didier Barbelivien, Amaury Vassili, Dany Brillant, Claude François, Noëlle Cordier, Michel Legrand, Caterina Valente, Jessye Norman og Julia Migenes.

«The Windmills of Your Mind» er òg spelt inn i Tyskland av Udo Lindenberg som «Unterm Säufermond».

Ein instrumental versjon av «The Windmills of Your Mind» vart spelt inn av Henry Mancini og James Last.

## Norsk versjon
Terje Mosnes har skrive ein norsk tekst. Den norske tittelen er «Dine tankers selvportrett».

### Innspilling
Inger Lise Rypdal og Terje Rypdals orkester. Utgjeve på singlen RCA NA&nbsp;1354 i 1969. Arrangør var Terje Rypdal.

## Kjelder

**Denne artikkelen bygger på «[[:en:The Windmills of Your Mind|The Windmills of Your Mind]]» frå ,  den 16. september 2013.* 
*** oppgav desse kjeldene:*
Systrond skipreide

**Systrond skipreide** var ei av atten skipreider i Sogn. Ho femna om Leikanger sokn, og i tillegg gardane Vestreim, Eitorn og Eitornsgjerdet i Tjugum sokn. Det same området tilsvarar etter grenseregulering 1964 Leikanger sokn unnateke gardane Hella og Rud. Systrond (gammal dansk skrivemåte *Sjøstrand*) vert òg nytta som bygde- og soknenamn i kvardagsmål.

På Vestlandet vart skipreidene avløyste av tinglag i begynninga av 1800-talet, og etterkvart vart grensene regulerte slik at dei samsvarte betre med sokne- og kommunegrensene. 1837 vart Systrond skipreide, Tjugum skipreide og ein del av Kvamsøy skipreide slegne saman til Leikanger tinglag.

## Fotnotar

## Bakgrunnsstoff
* Kart over Sogn og Fjordane med skipreidene innteikna (frå ''Norsk historisk leksikon'')